**Java - негізгі жазылу синтаксисі**

Java бағдарламасын қарастырған кезде, оны бірбірімен әдістерін шақыру арқылы байланысқа түсетін объектілер жиынтығы ретінде анықтауға болады. Енді объект, клас, әдістер мен айнымалылар туралы қысқаша анықтама берейік. Толық мәліметтерді арнайы тақырыптан қарастыра аласыз.

**Объект** - сипаттамаларға және мінез-құлықтарға ие нысан(объект). Мысалы: ит мынадай сипаттамаларға ие - түсі, аты, және тұқымының болуы немесе болмауы, сондай-ақ мінез-құлқы - үру, тамақ жеу т.с.с. Объект кластың жеке бір данасы болып табылады.

**Клас** - объектінің осы типке жататындығын және оның мінез-құлықтары мен күйін сипаттайтын үлгі немесе жоспар деп айқындасақ та болады.

**Әдістер** - әдіс негізінен мінез-құлық болып табылады. Бір клас бірнеше әдістерден тұруы мүмкін. Әдіс ішінде логика жызылады, деректер өзгертіледі және барлық іс-әрекеттер орындалады.

**Айнымалылар** - әрбір объект данасының бірегей айнымалылар жиынтығы бар. Объектінің күйі дананың айнымалысына берілген мәні арқылы құрылады.

**Синтаксис**

Java бағдарламалары туралы мынадай сәттерді есте сақтау өте маңызды:

* Case Sensitive - Java әрбір ескерілетін жағдайларға сезімтал. Бұл дегеніміз анықтауыш(identifier) Hello және hello түрлі мағынаға ие деп таниды.
* Клас атаулары(Class Names) - барлық кластар атының алғашқы әрпі бас әріппен жазылады. Мысалы: class Dog немесе class MyFirstJavaClass;
* Әдістер атаулары - барлық әдіс атаулары кіші әріппен басталуы тиіс.

Мысалы: public void method() немесе public void myMethodName();

* Бағдарламаның файл атауы - бағдарлама файлының атауы дәл клас атауымен бірдей болуы қажет.
* public static void main(String args[]) - Java бағдарламасын өңдеу процесі main() әдісінен басталады және кез-келген Java бағдарламасының міндетті бөлігі.

**Java идентификаторлары**

Барлық Java компоненттері атауларды талап етеді. Кластарға, айнымалыларға және әдістерге қолданылатын атаулар идентификаторлар деп аталады.

Java-да идентификаторлар туралы бірнеше сәтті есте сақтау қажет:

* Барлық идентификаторлар ( A-Z ) немесе ( a-z ), ( $ ) немесе ( \_ ) таңбаларынан басталуы қажет.
* Алғашқы таңбадан кейін кез-келген таңбалар тізімін қолдануға болады.
* Key сөзі идентификатор ретінде қолданыла алмайды.

Дұрыс идентификаторлар: age, $salary, \_value, \_\_1\_value

Қате идентификаторлар: 123abc, -salary

**Java түсіндірме мәтіні(comments)**

Java бір жолды(single-line) және көп жолды(multi-line) түсіндірме мәтіндерін қолдайды, С және С++ тілдеріндегідей. Кез-келген түсіндірме мәтін ішінде келген барлық таңбалар Java компиляторымен еленбейді.

Мысалы:

/\* This is my first java program.

\* This will print 'Hello World' as the output

\* This is an example of multi-line comments.

\*/

// This is an example of single line comment

/\* This is also an example of single line comment. \*/